Държавен вестник, бр. 20, 2007 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  20
15. “Пускане на пазара” е осигуряване дос-
тъп на трети страни чрез размяна, срещу запла-
щане или безплатно. За целите на наредбата
вносът на митническата територия на Европейс-
ката общност се счита за пускане на пазара.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. В приложение № 1 към чл. 2, ал. 1 от
Наредба № 7 от 2003 г. за норми за допустими
емисии на летливи органични съединения, из-
пускани в атмосферния въздух в резултат на
употребата на разтворители в определени ин-
сталации т. 12.1 се отменя.
§ 3. Продукти по чл. 1, несъответстващи на
изискванията на чл. 3, които са произведени
преди датите, определени за съответните етапи
съгласно приложение № 2, могат да се пускат
на пазара в срок 12 месеца след същите дати.
§ 4. (1) Първите два доклада по чл. 12 се из-
готвят и представят на ЕК 18 месеца след дати-
те за постигане на съответствие с максимално
допустимото съдържание на ЛОС съгласно
приложение № 2, като впоследствие доклади се
изготвят и представят на ЕК на всеки 5 години.
(2) Годишни данни се предоставят на ЕК при
поискване.
§ 5. Анализите за установяване съответст-
вието на продуктите по наредбата чрез изпол-
зване на аналитични методи съгласно прило-
жение № 4 към чл. 4, ал. 2 се извършват от ак-
редитирани лаборатории от 1 януари 2008 г.
§ 6. Министърът на околната среда и водите
или оправомощено от него длъжностно лице
дава указания по прилагането на наредбата.
§ 7. Министърът на околната среда и водите
или оправомощено от него длъжностно лице
упражнява контрол за спазване изискванията
на наредбата.
§ 8. Наредбата се приема на основание
чл. 11а, ал. 1 от Закона за чистотата на атмос-
ферния въздух, въвежда изискванията на Ди-
ректива 2004/42/EС на Парламента и Съвета на
Европа от 21 април 2004 г. за ограничаване
емисиите на летливи органични съединения при
употребата на органични разтворители в опре-
делени бои, лакове и авторепаратурни продук-
ти и за изменение на Директива 1999/13/ЕС.
§ 9. Наредбата влиза в сила от деня на обна-
родването є в “Държавен вестник”.
Приложение № 1
към чл. 1
Категории и подкатегории бои, лакове и
авторепаратурни продукти
1. Категория “Бои и лакове”
За целите на наредбата “бои и лакове” са про-
дуктите, изброени в подкатегории по-нататък, с
изключение на аерозолите. Това са продукти за
нанасяне на покрития, използвани за сгради, тех-
ни повърхности и принадлежности, и свързаните с
тях структури за декоративни, функционални и за-
щитни цели.
Подкатегории:
a) “Продукти за матови покрития за вътрешни
стени и тавани”—предназначени за вътрешни сте-
ни и тавани със степен на блясък І 25@60°.
б) “Продукти за гланцови покрития за вътреш-
ни стени и тавани”—предназначени за нанасяне
на вътрешни стени и тавани със степен на блясък
> 25@60°.
в) “Продукти за покрития за външни стени на
минерална основа”—предназначени за прилагане
на външни стени, зидария, тухли или мазилка.
г) “Вътрешни/външни декоративни и покрив-
ни бои за дърво, метал или пластмаса”—предназ-
начени за декориране и плакиране и които образу-
ват непрозрачен филм. Тези продукти за покрития
са предназначени за дърво, метал или пластмасо-
ва основа. Тази подкатегория включва долен слой
и междинно покритие.
д) “Вътрешни/външни декоративни лакове и
байцове за дърво”—предназначени за образуване
на прозрачен или полупрозрачен филм за декори-
ране и защита на дърво, метал и пластмаса.
Тази подкатегория включва непрозрачните
байцове за дърво. “Непрозрачен байц за дърво” е
продукт за покритие, който образува непрозрачен
филм за декорация и защита на дървесина от ат-
мосферни въздействия, както е определено в EN
927-1, в рамките на полуустойчива категория.
е) “Тънкослойни байцове за дърво”—тънко-
слойни байцове за дърво, които в съответствие с
EN 927-1:1996 дават дебелина, по-малка от 5 µm
при изпитване съгласно ISO 2808:1997, метод 5A.
ж) “Грундове”—продукти за покритие с уплът-
няващи и/или изолиращи свойства, предназначе-
ни за прилагане върху дърво, стени и тавани.
з) “Фиксиращи грундове”—продукт за покри-
тия, предназначени за стабилизиране на ронливи
основи или за придаване на водоизолационни свойс-
тва и/или за защита на дървесина срещу “синя
плесен”.
и) “Еднокомпонентни продукти за покри-
тия”—базирани на филмообразуващ материал. Те
са предназначени за приложения, изискващи
специално изпълнение, като грунд и финишно
покритие за пластмаси, грунд за черни метали,
грунд за цветни метали като цинк и алуминий,
антикорозионни покрития, подови покрития,
включително за циментови и дървени подове,
“антиграфити”, трудногорими покрития, както
и покрития за хранително-вкусовата промишле-
ност и здравеопазването, отговарящи на хигиен-
ните стандарти.
к) “Двукомпонентни продукти за покрития”—
със същата употреба като еднокомпонентните, но
с втори компонент (например третични амини),
добавен непосредствено преди употребата.
л) “Многоцветни продукти за покрития”—пред-
назначени да дават два тона или многоцветен ефект
при непосредствено еднократно нанасяне.
м) “Продукти за декоративни покрития”—
предназначени да придадат специфичен естети-
чен ефект върху специално подготвени предвари-
телно боядисани основи или покрития, впослед-
ствие обработени с различни инструменти през
етапа на съхнене.